INNSPILL FRA NORDLAND VK

**Ang. delegasjonsplass til landsmøtet**

Norges Venstrekvinnelag hadde årsmøtet i Oslo helgen 31.1./1.2.2014.

Trine Skei Grande var innleder på selve årsmøtet lørdag 1.2. der hun påpekte viktigheten av Venstrekvinnelaget og den rollen NVKL kommer til å spille i fremtiden med fokus på likestillingsarbeidet i Norge, men også i et internasjonalt perspektiv.

Hun nevnte også kvinnehelse og manglende fokus/forskning på det i Norge, et ekstremt kjønnsdelt arbeidsmarket sammelignet med andre europeiske land, integrering hvor vi må bli mye bedre og "verdensepedemi" vold mot kvinner. Mao mye å ta tak i!

For å få til dette er det viktig at kvinner engasjerer seg i politikken og har egnede fora som bidra til rekruttering. Det er viktig at kvinner som ønsker å engasjere seg i politikken får støtte og mulighet til påfyll og skolering. Et av tiltakene er å gi Venstrekvinnelagene rundt om i fylkene fast delegasjonsplass på lik linje med UV-lag til det årlige landsmøtet i Venstre.

Jeg ønsker at dette blir tatt opp som et eget punkt under innkomne saker, fordi jeg mener det er viktig å få en god debatt rundt dette. I fjor ble mitt forslag tatt inn under valg av utsendinger, og debatten ble hektisk pga tidsmangel. Et kjent problem på årsmøtene.    

--   
  
  
  
Vennlig hilsen  
  
Carola Karl Urvik  
Leder i Nordland Venstrekvinnelag NorVK